JohanHeinsen/ENO huggingface dataset:
Lolland-Falsters Stifts-Tidende, 1833-03-12
Haugefrø af fortrinlig gode og paalidelige Sorter fra Handelsgartner Batzske paa Ravensborg udsælges i dette Foraar af Kjøbmand Fogh i Nakskov. Da det er første Aar, her haves Udsalg af denne Artikel, kan Enhver være forvisset om, ei at blive bebyrdet med gammelt eller forgjemt Frø. Jeg indestaaer i enhver Henseende for Frøets Godhed og Spirekraft. Det sælges til nedsatte Priser, og prompte og reel Behandling forsikkres. Samme Sted kjøbes. Been, Klude, gammelt Jern, Kobber, Messing, Tin, Bly, ny og gamle Fjær, Kohaar, Kohorn, Pennefiær, Flaskeskaar, Kalve- og Faareskind.
Lolland-Falsters Stifts-Tidende, 1833-03-12
Tjeneste ledig. En Person, som forstaaer sig paa Havevæsenet og selv vil deeltage i Arbeidet, kan faae Plads paa en Herregaard. Er han givt, kan han faae Huus med Jord til. Addressecontoiret anviser den Søgende.
Lolland-Falsters Stifts-Tidende, 1833-03-12
Paa Fredsholm kunne to Holstenere faae Graver Arbeide m. m. i Sommer.
Lolland-Falsters Stifts-Tidende, 1833-03-12
Condition ønskes. En Jomfrue, der kan paatage sig at bestyre en stor Landhuusholdning, i hvilket Fag hun til Vedkommendes Tilfredshed i flere Aar har tjent, ønsker til 1ste Mai d. A. Condition. Gode Recommendationer kan forevises. De herpaa Reflecterende bedes at aflægge billet, mærket E., paa Addressecontoiret.
Lolland-Falsters Stifts-Tidende, 1833-03-12
Ved Tallotteriets 1245de Trækning i Altona udkom: No. 63. 28. 70. 27. 79.
Lolland-Falsters Stifts-Tidende, 1833-03-15
Lollands og Falsters Stifts Kongelig alene privilegerede. Addressecontoirs Efterretninger. Sybogtyvende Aargang. Nummer 22. Udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1833-03-15
Udenlandsk. Tyrkiet. Der er nu afsluttet formelig Vaabenstilstand imellem Porten og Jbrahim Pascha. J Følge Skrivelse fra Constantinopel af 15de ds. har Tractaten erholdt Storherrens Ratification. Krigen i Asien ansees saaledes som endt. De nærmere Underhandlinger skulle pleies i Alexandria, og fra østerrigsk Side bivaanes af Oberstlieutenant v. Prokesch. Som betingelse for den Definitiv=Fred, der skal afsluttes ved Magternes Mægling, angiver Man Syriens og Ægyptens Afstaaelse til Mehemed Ali, der herefter skal besidde disse Kongeriger med fuld Souverainitet og Arveret paa Mandslinien. Dog skal en offensiv og defensiv Alliance bestaae for evige Tider mellem disse Rigers Behersker og den høie Port, som tillige af hiin aarligen skal have en bestemt Subsidie.
Lolland-Falsters Stifts-Tidende, 1833-03-15
Holland. Hans Majestæt vil snarest muligt afsende et Gesandtskab til London i det særdeles Ærinde, at tilveiebringe en foreløbig Overeenskomst om Forholdenes Gjenoprettelse med Frankrig og England paa den forrige Fod, og derefter indlede ny Underhandlinger med alle fem Magter, betræffende de endelige Betingelser for Belgiens Adskillelse fra Holland.
Lolland-Falsters Stifts-Tidende, 1833-03-15
J Paris har Talen været om en Note fra de østerrigske, preussiske og russiske Diplomater, hvori er tilkjendegivet Misfornøielse over Frankrigs og Englands tilsigtede Tvangsmidler i Fremtiden, undtagen i det Tilfælde, at Holland skulde gribe til Vaaben.
Lolland-Falsters Stifts-Tidende, 1833-03-15
Den hollandske Hær bliver dog i denne Tid forstærket. Permissioner gives ikke meere, og de givne indkaldes. Den 1ste Marts begav Prindsen af Oranien sig igjen til Hæren. Hovedqvarteret er i Tilburg. Frankrig. Frankrigs Statsgjæld beløber sig alene i Rente til 218 Millioner Francs. Siden 1832 er den bleven forøget med 3,300,000 Franes i Rente. Efter Lovndkastet for Udskrivningen af 80,000 Md. af Klassen for 1833, skal dog ikkun 10,000 Md. strax Fredagen den 15 Marts 1833. udskrives til Søtjenesteen; de øvrige 70,000 Md. skulle danne Kjernen af en Reserve, Efter Constitutionel skal Generalstaben omdannes og herefter bestaae af 560 Officierer, nemlig: 30 Oberster, 30 Oberstlieutenanter, 100 Eskadronschefer, 300 Capitainer og 100 Lieutenanter.
Lolland-Falsters Stifts-Tidende, 1833-03-15
Hovedmændene for Carlisterne have nylig holdt en stor Forsamling, hvori besluttedes, at standse med Udførelsen af samtlige Planer til den 29de Septbr. d. A., som er Dagen da Henrik den Femte bliver myndig, og fra den Dag af at arbeide med fornyet Kraft for Restaurationen.
Lolland-Falsters Stifts-Tidende, 1833-03-15
Hr. de Chateaubriand og de flere med ham tiltalte Redacteurer bleve den 27de f. M. frikiendte af Juryen. Retssalen var under Forhandlingerne propfuld af Tilhørere. Mange Pairs og Deputerede vare tilstæde. Generalerne i civil Dragt. Ved Acternes Forelæsning udbrød Publicum flere Gange med Bifalds-Yttringer. De Steder, hvor Chateaubriand talte om det slette Udfald af Revolutionen, om den ny Regjerings Jntethed og om dens Penge- og Soldater Rige, vare bifalds=Attringerne saa stormende, at Præsidenten maatte gribe til sit sidste Ordens Middel og i Kraft af sit Embede erklære, at han vilde vise Tilhørerne ud og i værste Tilfælde hæve Mødet.
Lolland-Falsters Stifts-Tidende, 1833-03-15
Hertuginden af Berry har nu tilkjendegivet, at hun er frugtsommelig og hemmelig givt. Om det rette Sammenhæng vides Jntet med Bestemthed.
Lolland-Falsters Stifts-Tidende, 1833-03-15
Portugal. J Følge Skrivelse fra Paris af 2den ds., der, som det hedder, grunder sig paa Meddelelse fra Lissabon, er Don Miguels Armee i en saa maadelig Tilstand, især formedelst Cholera, at Oportos Beleirings snare Ophævelse ansees for sandsynlig. Fra England skrives derimod omtrent noget Lignende angaaende Don Pedros Tilstand.
Lolland-Falsters Stifts-Tidende, 1833-03-15
Preussen. Fra Berlin skrives, at endnu have ikke i nogen Exoque, siden 1830, udsigterne været saa fredelige, som de ere det for nærværende Tid. Den næres det bedste Haab om det hollandskebelgiske Spørgsmaals Afgjørelse i Mindelighed.
Lolland-Falsters Stifts-Tidende, 1833-03-15
Der forestaaer atter den preussiske Armee nogle Forandringer i Uniform og Armatur. Samtlige Jnfanteri Regimenter ville erholde mindre Patrontasker, der herefter blive baarne foran under Brystet, saaledes som Bjergskotterne og adskillige Jæger= og Skarpskytter-Compagnier i andre Armeer længe have brugt.
Lolland-Falsters Stifts-Tidende, 1833-03-15
Norge. Natten imellem den 6te og 7de Febr. udbrød Jldlos hos en Hattemager i Stavanger, hvorved 2 Vaaningshuse og 10 a 12 tildeels større Søhuse bleve et Rov for Luerne. Formedelst den Hurtighed, hvormed Jlden udbredte sig, fik de Brandlidte kuns ubetydeligt af deres Bohave reddet, ligesom og flere Tusinde Tønder Sild, 3 a 400 Tønder Korn og andre Varer, opbrændte. Jlden skal være opkommen derved, at der om Aftenen var fyret uforsigtigt i en Ovn, hvori nogle Hatte skulde tørres.
Lolland-Falsters Stifts-Tidende, 1833-03-15
Jndenlandsk. Den 1ste Marts er Justitsraad, Borgmester, Byfoged og Byskriver i Kjøge, Herredsfoged og Herredsskriver i Bjeverskov Herred, samt Birkedommer og Birkeskriver ved gamle Kjøgegaards Birk, M. Friderichsen, beskikket til Birkedommer, Birkeskriver og Politimester i Kjøbenhavns Amts Rytterdistricts søndre Birk.
Lolland-Falsters Stifts-Tidende, 1833-03-15
Den 2den Marts ere Høiesterets=Advocaterne O. C. Blechingberg og O. C. Høegh Guldberg beskikkede til virkelige Justitsraader.
Lolland-Falsters Stifts-Tidende, 1833-03-15
Som Man erfarer, vil Udarbeidelsen af de kgl. Lovbud angaaende Organisationen af Provindsialstænder i Danmark og Hertugdømmerne endnu medtage nogen Tid, saa at de ikke kunne ventes publicerede for om et Par (Kjøbenhavnsposten.) Maaneder.
Lolland-Falsters Stifts-Tidende, 1833-03-15
J Kjøbenhavn er i Aaret 1832 af indenlandsk Klæde 50,125 Al. blevne stemplede, af Casimir aldeles intet.
Lolland-Falsters Stifts-Tidende, 1833-03-15
J disse Dage er i Kbhavn udkommet 3die Hefte af "Bibliothek for dansk Lovkyndighed, af T. Algreenussing, Cancellisecretair, Cancellist i det danske Cancelli og Notarius ved det juridiske Facultet. Det indeholder, foruden en Række af interessante Skiftedecisioner og Gjæsteretsdomme, en udførlig Fremstilling af den danske Lovgivnings Bestemmelser og Lysnings- og Udsigts- samt Udgangs=Retten eller og Rettigheden til at have Vinduer, Dør, Port og andre deslige Aabninger paa Bygninger, der vende ind til Naboen.
Lolland-Falsters Stifts-Tidende, 1833-03-15
Professor Otto i Kbhavn har i den senere Tid anstillet Forsøg med Homoopathien paa sine Sygestuer i Tugt-, Rasp- og Forbedrings-Huset, og har allerede erholdt adskillige interessante Erfaringer for dens Nytte.
Lolland-Falsters Stifts-Tidende, 1833-03-15
Den i d. Bl. No. 10 efter Ribe Avis meddeelte Efterretning om, at Børnekopperne vare udbrudte, ja allerede i temmelig høi Grad udbredte paa Ærø, gjendrives nu af Physicatet sammesteds saaledes, at hidtil ere der paa Øen kuns døde tre Børn og to voxne Personer af Smaakopper. Jkke heller er det sandt, at Man har kaldet nogen Læge dertil fra Kiel, fordi der hidtil ikkun var een Læge paa Øen thi foruden Stad- og Landphysicus, som nu i 44 Aar har beklædt dette Embede, har der i 14 Aar sædvanlig opholdt sig to practiserende Læger; men siden den Sidstes i Efteraaret 1832 paafulgte Død var Physicus den eneste Læge paa Øen, indtil der blev tilforordnet ham en Assistent fra Kiel.
Lolland-Falsters Stifts-Tidende, 1833-03-15
Den 19de Februar indtraf paa Beltet imellem Strib Fredericia, under den fyenske Kyst, det Uheld, at en fattig Matros, som i Fredericia har Kone og Børn, styrtede ud af en Baad, og var i den stærke Strøm, under den allerede indtraadte Aftenskumring, uundgaaeligen bleven Bølgernes Bytte, hvis ikke en rask ung Mand, Hr. Kammerjunker Lieutenant Castonier, af det i Fredericia garnisonerende fyenske Jnfanteri-Regiment, skjøndt i fuld Vinter-Paaklædning, øieblikkeligen havde kastet sig i Vandet, og med egen Livsfare og stor Møie reddet ham ved at svømme. Saa godt som livløs blev den Forulykkede omsider trukket op i den tililende Baad, men er senere fuldkommen restitueret, ligesom hans ædelmodige Redder, skjøndt han maatte tilbringe en Timestid af den kolde Aften i de vaade Reiseklæder, er sluppet med nogle Dages Forkjølelse. - Slige Handlinger, ved hvilke Menneskelighedens Pligter saa skjønt og uforfærdet opfyldes, have Krav paa almindelig Agtelse, men finde kun deres fulde Løn i en glad Bevidstheds hellige Følelse. Og Held den unge Kriger, hvis Mod og Stræben ogsaa vinder Fredens (Hempels Avis.) Krands! Ved at oprydde Brandtomterne i Hunderup By ved Odense har Man fundet Levningerne af en i nogle Dage savnet Naalemagersvend, der ved at ile til Redning ynkeligen har fundet sin Død.
Lolland-Falsters Stifts-Tidende, 1833-03-15
J Kjøbenhavn har en Professionist, i et Anfald af Hidsighed, med et spidst Jnstrument bibragt en af sine Lærredrenge et voldsomt Saar igjennem Baghovedet op imod Hjernen, som i den Grad derved er bleven beskadiget, at Drengen skal være død Dagen efter af Følgerne.
Lolland-Falsters Stifts-Tidende, 1833-03-15
J Altona er en Bonde bleven anholdt af Politiet for at have solgt et nyt Slags Smør, der, efter at være bleven chemisk analiseret, fandtes blandet med Allundvand, fiint hvidt Kridt og Meel af gule Ærter. Mariebo. Saavel her i Byen som i Saxkjøbing og Rødby høitideligholdtes vor allernaadigste Konges 25 aarige Regjeringsdag, den 13de dennes, ved Baller og Aftenselskaber, hvor de glade Forsamlinger af tro og taknemmelige Undersaatter udtømte den kjære Drots Skaal med Ønsket, at han end længe maa pryde Danmarks Trone. Forskjellige i Anledning af Dagens Høitidelighed forfattede Sange bleve afsjungne.
Lolland-Falsters Stifts-Tidende, 1833-03-15
Den 6te de, er characteriseret Bataillonschirurg ved det første jydske Jnfanteri-Regiment, J. T. Vett, efter Ansøgning, i Naade afskediget af Krigstjenesten og forudi Krigs-Assessors Characteer. Hr. Assessoren har bosat sig i Rødby som practiserende Læge.
Lolland-Falsters Stifts-Tidende, 1833-03-15
Den 8de Marts solgtes Species paa Kbhavns Børs til 12 Mk. 10 s.
Lolland-Falsters Stifts-Tidende, 1833-03-15
Bekjendtgjørelser. At min inderlig elskede Mand, mine tvende Døttres kjærlige Fader, Niels Hansen Rauleff, Sognepræst til Slemminge og Fjelde Menigheder, efter omtrent 12 Aars apoplectiske Tilstand og tiltagende Svagelighed, den 10de ds. ved Døden har endt sine haarde Lidelser, i sit 65de Aars Alder og vort kjærlige Ægteskabs 30te Aar, dette bekjendtgjøres herved i dybeste Veemod, men og med fuld Hengivenhed i den Algodes Villie og med Tak til Ham, der imod vor Forventning saalænge bevarede os hans dyrebare Liv. Slemminge Præstegaard, den 12te Marts 1833. Anne Kirstine sal. Rauleff, født Holst.
Lolland-Falsters Stifts-Tidende, 1833-03-15
Til behagelig Efterretning for Dhrr. Subscribenter af Selskabet til Hesteavlens Fremme, som ved Lodtrækningen i Saxkjøbing den 8de de erholdt Rettighed til at lade Hopper bedække i dette Foraar af den mig tilhørende Hingst Gaberluni, tjener: at der begyndes med denne Bedækning Mandagen den 25de de, i hvilken Henseende Man forud ville behage at henvende sig til Hr. Foorpagter Fibiger paa Berritsgaard pr. Saxkjøbing, hvor Hingsten er opstaldet. For Hopper, der have saa lang en Vei til Hingsten, at den ei kan endes i een Dag, er sørget for Staldrum. Hingsten er af meget forædlet Race, 10 Qvarteer og 4 Tommer høi, mørk blommet blaaeskimmel, feilfri af Been, af et meget let Fodskifte og af særdeles smuk Skabning. Durebygaard, den 13de Marts 1833. Rosenørn-Lehn.
Lolland-Falsters Stifts-Tidende, 1833-03-15
De Herrer Medlemmer af Selskabet til Hesteavlens Forbedring, som ved Lodtrækningen i Saxkjøbing ere blevne berettigede til at faae Hopper bedækkede af Fuldblodshingsten Cigar paa Bierregaard, ville behageligst henvende sig til Undertegnede, som med omgaaende Post skal underrette om Tiden og den Orden efter Nummere, i hviken Bedækningen kan finde Sted. Corselitze, den 11te Marts 1833. Smidth.
Lolland-Falsters Stifts-Tidende, 1833-03-15
Dersom Nogen maatte ønske at faae Hopper bedækkede af en bruun Hingst af holsteensk Race, der er 4 Aar gl., 10 Qv. høi og uden Aftegn, ville de behage derom at henvende dem til Eieren af fornævnte Hingst, Apotheker Schmidt i Nakskov. Prisen for Bedækningen af hver Hoppe er 5 Rbd., hvoraf det Halve betales. strax; bliver Hoppen ikke drægtig, erlægges derimod ingen videre Betaling.
Lolland-Falsters Stifts-Tidende, 1833-03-15
Dampskibet Frederik den Sjette er bestemt til at begynde dets ugentlige Farter Fredagen den 29de Marts d. A., og vil derefter afgaae: hver Fredag Morgen Kl. 8 præcise fra Kjøbenhavn til Kiel, paa hvilken Tour det vil anløbe Grøn sunds Færgesteder paa Møen og Falster Fredag Eftermiddag Kl. 4 a 6; hver Løverdag Aften Kl. 7 fra Kiel til Kjøbenhavn, paa hvilken Tour det vil anløbe Grønsunds Færgestæder paa Møen og Falster Søndag Morgen Kl. 7 a 9; hver Mandag Eftermiddag Kl. 2 præcise fra Kjøbenhavn til Travemünde; hver Tirsdag Eftermiddag Kl. 6 fra Travemindetil Kjøbenhavn.
Lolland-Falsters Stifts-Tidende, 1833-03-15
Paa Reisen til og fra Kiel vil Dampskibet ikkun anløbe ovennævnte tvende Grønsunds Færgestæder, ved hvilke de Reisende, som maatte ønske at benytte denne Leilighed, anmodes om at indfinde sig til det første af de ovenfor benævnte Klokkeslet. Prisen for Befordringen imellem Grønsund og Kjøbenhavn er pro persona: 1ste Plads 2 1/2 Specier, 2den Plads 1 3/4 Sp.; og for Befordringen imellem Grønsund og Kiel: 1ste Plads 5 1/2 Sp., 2den Plads 2 1/2 Sp.
Lolland-Falsters Stifts-Tidende, 1833-03-15
Kjøbenhavn, Damppaketfartens Contoir i Kroprindsessegade No. 39, den 28de Februar 1833.
Lolland-Falsters Stifts-Tidende, 1833-03-15
Auctioner. Efter Bestemmelse under Kjøbmand Hans Peter Reimers til Skifterettens Behandling overgivne Bo, bliver det Boet tilhørende Sted i denne Kjøbstads Adelgade, under Matr. Nr. 54, bestaaende af 5 Fag til Gaden, 2 mindre Fag til Portrum og 3 Fag Sidehuus, med tilhørende Grund og Græsningsret paa BekkeskovOverdrev, stillet til Bortsalg ved trende Auctioner, der afholdes paa Byens Raadstue, Mandagen den 15de April d. A.) Mandagen den 29de f. M. og ) Form. Kl. 10.
Lolland-Falsters Stifts-Tidende, 1833-03-15
Mandagen den 13de Mai d. A.) Hvilket herved bekjendtgjøres saavel til de Lysthavendes som vedkommende Pantecreditorers Efterretning, i Overeensstemmelse med Pl. 22de April 1817. Nysted Byfoged-Contoir, den 5te Marts 1833. J. Schwensen.
Lolland-Falsters Stifts-Tidende, 1833-03-15
Fredagen den 22de Marts førstkommende, om Formiddagen Kl. 10, bliver, i Følge tagen Bestemmelse paa Skiftet efter afdøde Justitsraad, Toldinspecteur Nissen, i Stervbogaarden her i Byen afholdt offentlig Auction over Stervboets Ind- og Udbo, bestaaende af: et Mahognie-Chatol med Opsats, en Ditto Divan, to Ditto Commoder, 3 Speile i Ditto Ramme, nogle Ditto Borde, en Birketræes Divan, 18 Ditto Stole, Sengesteder, Sengeklæder, Dækketøi og Linned, Sølv, Kobber, Messing, Jern og Træfang, Porcellain og Glasvare, samt 5 forskjellige Kakkelovne, med mere; hvilket herved bekjendtgjøres. Nykjøbing, den 8de Marts 1833. Møller.
Lolland-Falsters Stifts-Tidende, 1833-03-15
J Følge passeret Forlig og Jndførsel, og efter vedkommende Udlægshavers Begjæring, bliver den Anders Mortensen Møller tilhørende Arvefæste ParcelSplethsminde i Vester Thiersted, hvis tilliggende Jordlod staaer for Hartkorn 1 Tdr. 3 Fdk. 1 1/2 Alb.,med derpaa opførte Vaaningshuus, den i Jorderne nedlagte Sæd og andet Tilhørende, stillet til Bortsalg ved een Auction, som afholdes paa selve Parcelstedet Mandagen den 1ste April d. A., Formiddag Kl. 10. - Følge Conditionerne kan en Deel af Kjøbesummen blive indestaaende i Eiendommen. Pederstrup, den 9de Marts 1833. Aggerup.
Lolland-Falsters Stifts-Tidende, 1833-03-15
Jndkaldelser.
Lolland-Falsters Stifts-Tidende, 1833-03-15
Creditorerne efter følgende under Mariebo Kjøbstads Jurisdiction afdøde Personer, nemlig: 1. Vævermester Jørgen Hansen Meier i Mariebo og 2. Skovfoged Ole Rasmussen af Bangshave, indkaldes herved med tolv Ugers Varsel til for mig at anmelde og beviisliggjøre deres Fordringer. Mariebo Skifteret, den 4de Marts 1833. Valentin.
Lolland-Falsters Stifts-Tidende, 1833-03-15
De, som have Noget at fordre i Stervboerne efter: 1. Omd. Henrik Rasmussen Trane i Kieldernæs, 2. Pigen Grete Frederiksdatter i Stokkemarke og 3. Tjenestekarl Ole Johnsen i Holeby, under Grevskabet Knuhtenborgs Skiftejurisdiction, indkaldes herved med 12 Ugers Varsel til derom at melde dem for mig, som committeret Skifteforvalter. Knuhtenborg, den 7de Marts 1833. Gram.
Lolland-Falsters Stifts-Tidende, 1833-03-15
Creditorerne i afgangne Jndsidder Søren Rasmussens Bo af Vestenborg Søhuse indkaldes herved, med tolv Ugers Varsel, at anmelde og bevise deres Fordringer for mig, som Skifteforvalter. Ligeledes indkaldes den Afdødes Arvinger, med anordnet Varsel, at anmelde og bevise deres Arveret. De ere opgivne at være tre Døttre: Christiane, givt i Fuglse, og Maren og Kirsten, opholdende sig i Kjøbenhavn, i Gothersgaden No. 138, i Stuen. Nykjøbing paa Falster, den 5te Marts 1833. Møller.
Lolland-Falsters Stifts-Tidende, 1833-03-15
J Følge kongelig allernaadigst Bevilling, der deels er, deels vil blive læst for vedkommende Retter, indkaldes herved, sub poena præclusi & perpetui silentii, med Aar og Dags Varsel, Alle og Enhver, som formene at have Noget at fordre i Kjøbmand Hans Peter Reimers til Skifterettens Behandling overgivne Bo, til med deres Paastand at fremkomme og deres havende Krav inden foreskrevne Tids Forløb at anmelde og beviisliggjøre for undertegnede Skifteret; hvilket herved endvidere bekjendtgjøres. Nysted Kjøbstads Skifteret, den 5te Marts 1833. J. Schwensen.
Lolland-Falsters Stifts-Tidende, 1833-03-15
Capital, som anbydes. 169 Rbd. 193 s. r. S. og 700 Rbd. 73 3/4 s. S. og T. er, imod anordningsmæssig Sikkerhed, strax at erholde til Laans i Nakskov Byes Overformynderi.
Lolland-Falsters Stifts-Tidende, 1833-03-15
Tilkjøbs.
Lolland-Falsters Stifts-Tidende, 1833-03-15
Nyt Haugefrø, af sædvanlig Godhed, – fra Handelshuset Bang & Comp. i Lybeck – er ankommen til Apotheket i Mariebo. Deriblandt tidlige grønneMaidopper, russiske Skalærter, de Grace og Marewfait. Nylig hjemkommet frisk og godt Nakskov, inden, og udenlandsk Haugefrøforskjellige Sorter Sukker= og Skal=Ærter, Snittebonner og Blomsterfrø bekommes i Aar som sædvanlig hos Undertegnede, efter trykte Priis-Couranter. M. Røepstorff.
Lolland-Falsters Stifts-Tidende, 1833-03-15
Haugefrø af fortrinlig gode og paalidelige Sorter fra Handelsgartner Batzske paa Ravensborg udsælges i dette Foraar af Kjøbmand Fogh i Nakskov. Da det er første Aar, her haves Udsalg af denne Artikel, kan Enhver være forvisset om, ei at blive bebyrdet med gammelt eller forgjemt Frø. Jeg indestaaer i enhver Henseende for Frøets Godhed og Spirekraft. Det sælges til nedsatte Priser, og prompte og reel Behandling forsikkres. Samme Sted kjøbes. Been, Klude, gammelt Jern, Kobber, Messing, Tin, Bly, ny og gamle Fjær, Kohaar, Kohorn, Pennefiær, Flaskeskaar, Kalve- og Faareskind.
Lolland-Falsters Stifts-Tidende, 1833-03-15
Tjeneste ledig. Paa Fredsholm kunne to Holstenere faae Graver Arbeide m. m. i Sommer.
Lolland-Falsters Stifts-Tidende, 1833-03-19
Lollands og Falsters Stifts Kongelig alene privilegerede Addressecontoirs Efterretninger. Sybogtyvende Aargang. Nummer 23. udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1833-03-19
Udenlandsk. Tyrkiet. J nogle til Belgrad den 27de Februar fra Constantinopel ankomne Breve af 11te f. M. hedder det, at Vicekongen af Ægypten virkelig fordrer, som Basis for Fredsunderhandlingerne: 1) aldeles Uafhængighed, under Overherredømme af Porten; 2) Fyrsteværdighedens Arvelighed for sig og Familie over alle af ham hidtil administrerede Lande, Syrien derunder indbegreben, og 3) Erstatning af Porten for Krigsomkostningerne. Disse strænge Fordringers Antagelse af Porten er dog meget tvivlsom, og altsaa Stridens Tilendebringelse ikke saa tilforladelig, som Man havde troet. Fra selve Constantinopel skrives under 11te Febr.,at Roligheden ikke et Øieblik har været forstyrret i Hovedstaden, og at Sultan Mahmud besøger, ligesom forrige Aar, daglig de offentlige Markeder, og Spadseregange, blot ledsaget af nogle faa Personer af sin Hofstat. Han havde, formedelst sine Finantsers slette Tilstand, besluttet, at lade slaae ny (10 Procent slettere) Mynter; men da der i denne Anledning yttredes Tegn paa almindelig Utilfredshed, satte han Planen i Ber indtil videre. Denne Tilbagekaldelse har igjen forbedret Coursen, som 14 Dage tilforn steeg fra 380 til 420. Sultanen vil vel blive hjulpen ud af Kniben, han er geraadet i. Det franske Blad Nouvelliste erklærer nemlig, at Frankrig, England og Østerrig ere enige angaaende Mæglingen. Disse Magter have besluttet, at bevæge Sultanen og Vicekongen til en Fred, der sigter til Opretholdelsen af det ottomanniske Rige, ved en skarp Grændseadskillelse imellem Tyrkerne og Araberne. Denne Mellemkomst skal tillige sigte til, at forhindre en væbnet Jntervention fra Ruslands Side, hvorfor den franske Charge d'Affaires i Constantinopel har protesteret imod en russisk Eskadres Jndløben i Bosphorus. Dersom Man kan tro en Skrivelse af 16de Februar fra den russiske Grændse, saa er dog hine Magters Ængstlighed med Hensyn til Ruslands mulige JntervenTirsdagen den 19 Marts 1833. tion aldeles ugrundet. Det russiske Cabinet indseer hedder det i bemeldte Skrivelse - hvorledes det europæiske Statsystems Bygning kræver det ottomanniske Riges Opretholdelse; det kan ikke uden Fare for det Almindelige tilintetgjøres til en Oprørers Fordeel. Uden at sigte til Erobring, vil Rusland antage sig Sultanen, og, i det yderste Tilfælde, træde i Skrankerne for ham.